****

**BASHKIA ROSKOVEC**

**DREJTORIA E BURIMEVE NJERËZORE JURIDIKE DHE ARKIVIT**

**SHPALLJE PËR LËVIZJE PARALELE**

**DHE PRANIM NË SHËRBIMIN CIVIL**

**SPECIALIST PER POLITIKAT E STREHIMIT SOCIAL**

Ne zbatim te nenit 22 dhe 25 te ligjit nr.152/2013, “*Për nëpunësin civil*”, i ndryshuar, si dhe kreut II, III, IV dhe V, të Vendimit nr.243 date 18.03.2015 te Keshillit te Ministrave “Per pranimin, levizjen paralele, peridhen e proves dhe emerimin ne kategorine ekzekutive”, Bashkia Roskovec shpall Procedurat e lëvizjes paralele dhe e pranimit në shërbimin civil për pozicionin:

**Dy vende pune** në pozicionin **Specialist per Politikat e Strehimit Social** në Drejtorinë e Politikave Ekonomike dhe Promovimit te Bashkise

 - Kategoria e pagës IV-3.

|  |
| --- |
| Pozicioni i më sipër, u ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se ky pozicion, në përfundim të procedurës së lëvizjes paralele, rezulton ende vakant, ai është të vlefshme për konkurrimin nëpërmjet procedurës së pranimit në Shërbimin Civil  |

**Për të dy Procedurat (lëvizje paralele dhe pranimin në shërbimin civil) aplikohet në të njëjtën kohë!**

**Afati për dorëzimin e dokumentave për:**

**LËVIZJE PARALELE 29/09/2025**

**Afati për dorëzimin e dokumentave për:**

**PRANIM NÊ SHËRBIMIN CIVIL 03/10/2025**

|  |
| --- |
| * **Përshkrimi përgjithësues i punës për pozicionin Specialist per Politikat e Strehimit Social:**
 |

Eshtë nëpunës civil dhe ka varësi direkte nga Drejtori. Detyrat e përgjegjësitë e tij janë:

* Realizon detyrat në bazë të ndarjes së brendshme të nga Drejtori i Drejtorisë.
* Përgatit përgjigjet për kërkesat e shtetasve dhe institucioneve të ndryshme.
* Permbush detyrat e ngarkuara nga pergjegjesi i sektorit.
* Trajton dhe zgjidh, brenda kuadrit te kompetencave, kerkesat apo ankesat e qytetareve te drejtuara Drejtorise, apo qe i delegohen nga Kryetari i Bashkise.
* Ndjek politikat shtetërore si dhe ligjet, vendimet dhe udhëzimet që dalin për strehimin, i programon ato në kushtet konkrete dhe informon komunitetin.
* Përgatit dokumentacionin e nevojshëm për kryerjen shërbimeve ndaj komunitetit mbledh dhe përpunon të dhënat e nevojshme për hartimin e projekteve në fushën e strehimit, në bashkëpunim me specialistët e tjerë të administratës.
* Ndjek dhe kontrollon problemet në terren, verifikon së bashku me specialistët e drejtorive të tjera ankesat e qytetarëve në lidhje me shërbimet.
* Ndjek problematikën e strehimit të qytetareve, që nga hartimi i listave të pastrehë, kontrollin e dokumentacionit për këtë kategori si dhe përgatitjen e tyre për paisjen me status.
* Përgatit relacionet dhe projekt-vendimet që paraqiten në Këshillin Bashkiak bazuar në legjislacionin për strehimin.
* Evidenton të gjitha kërkesat e familjeve të pastreha, harton statistika në lidhje me numrin e familjeve të pastreha.
* Përpunon dokumentacionin e qytetarëve të pastrehë që do të kryejnë procedurat e privatizimit për apartamentet e financuara nga Enti Kombëtar i Banesave.
* Përgatit listat e qytetarëve, të cilët përfitojnë nga kontributi i shtetit për familjet e pastreha gjatë privatizimit të banesave nga Enti Kombëtar i Banesave.
* Përpunon dokumentacionin e familjeve të pastreha të kategorisë së parë:
	+ qytetarë që kanë akt-marrëveshje të pazbatuara me pushtetin lokal,
	+ familje që banojnë në shtëpi me ish-pronarë si dhe të katëgorisë së dytë duke evidentuar rastet më emergjentë të kësaj katagorie sipas Legjislacionit në fuqi.
* Realizon korrespondencën për plotësimin e dokumentacionit për kalimet në fond banese dhe banesat shtetërore ende të paprivatizuara.
* Bën verifikimin e gjendjes ekonomike dhe sociale të familjes se bashku me specialistin e shërbimit social.
* Mban kontakte me Zyrën Vendore Arsimore Roskovec, siguron nevojat që adresohen në mënyrë efektive në nivelin e Bashkisë, duke koordinuar aktivitetet dhe projektet e arsimit me qeverisjen lokale, ndihmon në promovimin e zhvillimit të arsimit në nivel komunitar dhe përmirëson bashkëpunimin midis Zyrës Vendore Arsimore dhe autoriteteve lokale.

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

**Kushtet që duhet të plotësojë kandidati në procedurën e lëvizjes paralele janë:**

* Të jenë nëpunës civil të konfirmuar, brenda së njëjtës kategori,
* Të mos kenë masë disiplinore në fuqi (të vërtetuar me një dokument nga institucioni);
* Të kenë të paktën vlerësimin e fundit “Mirë” apo “Shumë mirë”;

**Kandidatët duhet të plotësojnë kriteret e veçanta si vijon:**

1. Te zoteroje nje Diplomë “Bachelor” ne Shkenca Juridike, Shkenca Sociale, apo fusha të ngjashme me to.. *(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi)*.
2. Të kenë eksperiencë pune mbi 1 vit.
3. Të kenë aftësi të mira komunikuese dhe të punës në grup.
4. Te kete njohuri te një gjuhe te huaj.

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT** |

Kandidati duhet të dërgojë dorazi në një zarf të mbyllur, në zyrën e Drejtorisë së Burimeve Njerëzore, Juridike dhe Arkivit të Bashkisë Roskovec, këto dokumenta:

* Letër motivimi për aplikim në vendin vakant.
* Një kopje të jetëshkrimit.
* Nje numër kontakti dhe adresën e plotë të vendbanimit.
* Fotokopje e diplomës. Nëse aplikanti disponon një diplomë të një universiteti të huaj duhet ta ketë të njesuar pranë Ministrisë së Arsimit.
* Fotokopje e listës së notave. Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
* Fotokopje të një vleresimi vjetor.
* Fotokopje të aktit të konfirmimit të Satatusit të nëpunësit civil.
* Fotokopje të librezës së punës e plotësuar.
* Çertifikata ose dëshmi të kualifikimeve, trajnimeve të ndryshme.
* Fotokopje e letërnjoftimit.
* Vetëdeklarim të gjendjes gjyqësore
* Vërtetim gjëndjes shëndetsore;

***Dokumentet duhet të dorëzohen në institucion, brenda datës 29.09.2025.***

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën **01.10.2025***,* Drejtoria e Burimeve Njerëzore, Juridike dhe Arkivit në Bashkisë Roskovec do të shpallë në portalin “Drejtorisë Rajonale të Agjencisë Kombëtare të Punësimit dhe Aftësive”, në faqen zyrtare të internetit të Bashkisë dhe ne stenden e informimit te publikut listën e kandidatëve që plotësojnë kushtet e lëvizjes paralele dhe kriteret e veçanta.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Drejtoria e Burimeve Njerëzore, Juridike dhe Arkivit të Bashkisë Roskovec, nëpërmjet adresës tuaj të e-mail, për shkaqet e moskualifikimit.

Kandidatët, të cilët rezultojnë të pakualifikuar, brenda 3 (tri) ditëve kalendarike nga data e njoftimit individual, paraqesin ankesat me shkrim pranë Drejtorsë së Burimeve Njerëzore, Juridike dhe Arkivit të Bashkisë Roskovec. Ankesat zgjidhen brenda 5 (pesë) ditëve kalendarike, nga data e paraqitjes së tyre.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA** |

Kandidatët do të vlerësohen në lidhje me:

1. Njohurite mbi Ligjin Nr.139/2015, “Për vetëqeverisjes vendore”
2. Njohuritë mbi Ligjin Nr.9131, datë 08.09.2003, “Për rregullat e etikës në administratën publike”;
3. Njohuritë mbi ligjin nr. 152/2013 “Për Nëpunësin Civil”, i ndryshuar dhe VKM në zbatim të tij.
4. Njohuritë mbi ligjin nr.136/2015 datë 5.12.2015 “Kodi i Punës Republikës së Shqipërisë”
5. Njohuritë mbi ligjin nr. 8485 dt. 12.05.1999 “Kodi i procedurës administrative”
6. Njohuritë mbi ligjin nr. 119/2014 “Për të drejtën e informimit”;
7. Njohuritë mbi ligjin Nr. 22/2018“Për strehimin social”si dhe aktet nënligjore përkatëse.

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv. Totali i pikëve për këtë vlerësim është 40 pikë, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse dhe 10 pikë për certifikimin pozitiv ose për vlerësimet e rezultateve individuale në punë, në rastet kur procesi i certifikimit nuk është kryer

Kandidatët gjatë intervistës së strukturuar me gojë do të vlerësohet me 60 pikë.

**Totali i pikëve është 100 pikë.**

|  |  |
| --- | --- |
| **1.6** | **DATA E KONKURIMIT DHE DALJA E REZULTATEVE TË KONKURIMIT DHE MËNYRA E KOMUNIKIMIT** |

Për datën dhe vendin e konkurimit kandidatët do të njoftohen nga Drejtoria e Burimeve Njerezore, Juridike dhe Arkivit

Në përfundim të vlerësimit të kandidatëve, Bashkia Roskovec do të shpallë fituesin në Faqen Zyrtare të Bashkisë Roskovec dhe në portalin “Drejtorisë Rajonale të Agjencisë Kombëtare të Punësimit dhe Aftësive”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**2- Pranimi në Shërbimin Civil**

|  |
| --- |
| *Vetëm në rast se pozicioni i publikuar në këtë shpallje, në përfundim të procedurës së lëvizjes paralele, rezulton ende vakant, ky pozicion do të jetë i vlefshëm për konkurim nëpërmjet procedurës së pranim në shërbimin civil.* |

***Për këtë procedurë kanë të drejtë të aplikojnë të gjithë personat që janë jashtë shërbimit civil.***

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL**  |

**Kushtet që duhet të plotësojë kandidati në procedurën e Pranimi në Shërbimin Civil:**

1. Te jete shtetas shqiptar;
2. Te kete zotesi te plote per te vepruar;
3. Te zoteroje gjuhen shqipe, te shkruar dhe te folur;
4. Te jete ne kushte shendetesore qe e lejojne te kryeje detyren perkatese;
5. Te mos jete i denuar me vendim te formes se prere per kryerjen e nje krimi apo per kryerjen e nje kundervajtjeje penale me dashje;
6. Ndaj tij te mos jete marre masa disiplinore e largimit nga sherbimi civil, qe nuk eshte shuar sipas ligjit nr. 152/2013.

**Kandidatët duhet të plotësojnë kriteret e veçanta si vijon:**

1. te zoteroje nje Diplomë “Bachelor” në Shkenca Juridike, Shkenca Sociale apo fusha të ngjashme me to. *(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi)*.
2. Të kenë eksperiencë pune deri në 1 vit.
3. Të kenë aftësi të mira komunikuese dhe të punës në grup.
4. Te kete njohuri te një gjuhe te huaj.

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë dokumentet si më poshtë:

1. Jetëshkrim:
2. Fotokopje të diplomës (përfshirë edhe diplomën bachelor);
3. Fotokopje të librezës së punës (të gjitha faqet që vërtetojnë eksperiencën në punë);
4. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;
5. Fotokopje të letërnjoftimit (ID);
6. Vërtetim të gjëndjes shëndetësore;
7. Vetëdeklarim të gjëndjes gjyqësore.

***Dokumentet duhet të dorëzohen në institucionin e Bashkisë Roskovec, brenda datës 03.10.2025***

|  |  |
| --- | --- |
| **2.3** | **REZULTATET PËR FAZËN E VERIFIKIMIT PARAPRAK** |

Në datën **13.10.2025***,* Drejtoria e Burimeve Njerëzore, Juridike dhe Arkivit të Bashkisë Roskovec do të shpallë në portalin “Drejtorisë Rajonale të Agjencisë Kombëtare të Punësimit dhe Aftësive”,në faqen zyrtare të internetit të Bashkisë dhe ne stenden e informimit te publikut listën e kandidatëve që plotësojnë kushtet e lëvizjes paralele dhe kriteret e veçanta.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Drejtoria e Burimeve Njërëzore, Juridike dhe Arkivit të Bashkisë Roskovec, nëpërmjet adresës tuaj të e-mail, për shkaqet e moskualifikimit.

Kandidatët, të cilët rezultojnë të pakualifikuar, brenda 5 (pesë) ditëve kalendarike, nga data e njoftimit individua, paraqesin ankesat me shkrim pranë Drejtorsë së Burimeve Njerëzore, Juridike dhe Arkivit të Bashkisë Roskovec. Ankesat zgjidhen brenda 5 (pesë) ditëve kalendarike, nga data e depozitimit të ankesës.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI**  |

Kandidatët do të vlerësohen në lidhje me:

1. Njohurite mbi Ligjin Nr.139/2015, “Për vetëqeverisjes vendore”
2. Njohuritë mbi Ligjin Nr.9131, datë 08.09.2003, “Për rregullat e etikës në administratën publike”;
3. Njohuritë mbi ligjin nr. 152/2013 “Për Nëpunësin Civil”, i ndryshuar dhe VKM në zbatim të tij.
4. Njohuritë mbi ligjin nr.136/2015 datë 5.12.2015 “Kodi i Punës Republikës së Shqipërisë”
5. Njohuritë mbi ligjin nr. 8485 dt. 12.05.1999 “Kodi i procedurës administrative”
6. Njohuritë mbi ligjin nr. 119/2014 “Për të drejtën e informimit”;
7. Njohuritë mbi ligjin Nr. 22/2018“Për strehimin social”si dhe aktet nënligjore përkatëse.

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

Kandidatët do të vlerësohen nga Komiteti i Përhershëm i Pranimit, i ngritur pranë Bashkise Roskovec.

Totali i pikeve te vleresimit te kandidateve eshte 100 pike te cilat ndahen perkatesisht:

1. 15 pike për dokumentacionin e dorëzuar;
2. 25 pikë për intervistën e strukturuar me gojë;
3. 60 pikë për vlerësimin me shkrim.

|  |  |
| --- | --- |
| **2.6** | **DATA E KONKURIMIT DHE DALJA E REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Drejtoria e Burimeve Njërëzore, Juridike dhe Arkivit e Bashkisë Roskovec do të njoftojë ata individualisht në mënyrë elektronike për rezultatet (nëpërmjet adresës së e-mail). Drejtoria e Burimeve Njërëzore, Juridike dhe Arkivit do të shpallë fituesin në faqen zyrtare dhe në portalin “Shërbimi Kombëtar i Punësimit”.

*Të gjithë kandidatët që aplikojnë për procedurën e ngritjes në detyrë, do të marrin informacion në faqen e Bashkise Roskovec, për fazat e mëtejshme të kësaj procedure:

- për datën e daljes së rezultateve të verifikimit paraprak;
- datën, vendin dhe orën ku do të zhvillohet konkurimi;

Për të marrë këtë informacion, kandidatët duhet të vizitojnë në mënyrë të vazhdueshme faqen e Bashkise Roskovec duke filluar nga data: 13/10/2025*

**DREJTORIA E BURIMEVE NJERËZORE JURIDIKE DHE ARKIVIT**

**BASHKIA ROSKOVEC**